€ 
TÖRVÉNYEINK TÖRTÉNETE AZ AUSZTRIAI HÁZ ALATT. 071 
a pozsonyi várba, vitessék. Továbbá hogy az előbbi 60 órkatonája 40 gya- 
logkatonával szaporíttassék, és azokhoz a király előbbi szokás szerint 
ugyan akkora számu német gyalog katonákat adjon, kik a koronaórzőktól 
és a várnagytól szinte függjenek. Végre Révay Péter koronaőrzőnek özve- 
gye, Forgács Mária, a koronának és ékszereinek átadása fölött megnyug- 
tattatik. 
Az 5. és 6-dik ágazat, melyekben a közelebbi mozgalmak alatt , 
1619-iki julius 1-ső napjától kezdve hatalmasan elfoglalt jószágokról , — 
mivel sokan a nikolsburgi békének azon rendelete ellen, mely szerint min- 
den ilyen: habár Bethlen Gábornak átengedett részekben fekvő jószágok 
az ország visszabocsátásának , vagy is múlt husvétnak, napjáig visszaadan- 
dók valának, azokat minden adomány vagy lekötő fejedelmi levél nélkül 
kicsikart felvallások vagy lekötések mellett letartóztatják , — rendeltetik : 
hogy minden ily jószágok előbbi uraiknak vagy örököseiknek, az ország 
visszabocsátásának határnapjától bevett jövedelmeikkel együtt, melyeket 
a kárvallottak a kisebb hatalmaskodásról szóló 1605 :3., 4., 1609 : 29. és 
1613 : 23-ik törvénycikkek pörével kereshetnek és megnyerhetnek , azon- 
nal s minden pör nélkül adassanak vissza, és azon levelek, melyeket a 
jószág-elfoglalók a kárvallottaktól idő közben kicsikartak, érvénytelenek- 
nek tekintessenek , szabad leendvén egyébiránt a jószág-elfoglalónak , ha 
ahhoz némi igényt tartana , azt birtokon kivül maga útján keresni. 
A 8—11-ik ágazatok, melyekben mindazon jószágok, melyeket 
Bethlen és biztosai elajándékoztak, vagy akár szolgálatokért lekötöttek, 
akár pénzért elzálogítottak, az aratásnak, kaszálásnak, és gabonakilen- 
cednek , hol ez divatban vagyon, felével jövő sz. Bertalan napjára, Surán 
és Torna várak pedig, de még is tartozmányaik nélkül, tüstént, mihe- 
lyest a:birtokosok ő felsége parancsát és a nádornak értesitését veendik, 
és pedig minden addiglan teendő pusztítás vagy zsarolás nélkül vissza- 
adatni parancsoltatnak, és ezen rendeletnek végrehajtása a kárvallottnak 
kérelmére a fó- vagy alispánnak, s ha ezek arra elégtelenek lennének, azon 
részek főkapitányának , és ha ez sem volna képes, a nádornak kötelessé- 
gül tétetik. Továbbá az ezeknek vagy küldötteiknek ellentállók az 1609. 
4-ik törvénycikk szerint hivségtelenség szennye alá esetteknek nyilvánittat- 
nak. Végre alekötött vagy elzálogított ily jószágoknak birtokosai pénzeik- 
nek megtérítése iránt odautasíttatnak: hogy zálog- vagy lekötő leveleiket a ná- 
dornak minél előbb adják át, miszerint az azokat a jövő országgyűlésen te- 
477 
